VÖRS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

7.számú
2011.június 16.

 NYILVÁNOS ÜLÉS
JEGYZŐKÖNYV HATÁROZATAI
44/2011./VI.16./kt.határozat:


- 2011.június 16-i ülés napirendjének elfogadása
RENDELETEI
9/2011./VI.16./önkormányzati rendelet: 
- a helyi önkormányzat kitüntetéseiről

7.sz. jegyzőkönyv
J E G Y Z Ő K Ö N Y 

Készült a Vörs Községi Önkormányzat Képviselő-testületének 2011.év június hó 16.napján           16,00 órakor a Községháza tanácstermében  (8711. Vörs, Alkotmány u.29.) megtartott   nyilvános üléséről.

Jelen vannak:  Farkas László polgármester



Kálmán Zoltán képviselő


            Péter Szabolcs képviselő



Szekeres Zoltán képviselő



Varga Árpád képviselő

Tanácskozási joggal jelen van: Török Csilla körjegyző

Farkas László polgármester megállapítja, hogy a képviselő-testület  ülése határozatképes, mert a megválasztott 5 fő települési képviselőből 5 fő jelen van. Az ülést megnyitja. Javaslatot tesz a meghívóban szereplő napirendi pontokra.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

44/2011./VI.16./kt.határozat:
Vörs Község Önkormányzatának Képviselő-testülete a 2011. június 16-i ülésén az alábbi napirendet tárgyalja:

Napirend:

1.) Rendeletalkotás a helyi önkormányzat kitüntetéseiről

Előadó: Farkas László polgármester

Határidő: azonnal

Felelős: Farkas László polgármester

1.)Napirend tárgyalása
Rendeletalkotás a helyi önkormányzat kitüntetéseiről
Előadó: Farkas László polgármester

(A rendelettervezet jelen jkv. mellékletét képezi.)

Farkas László:

Közeleg Vörs település fennállása 750.évfordulója megünneplésének időpontja 2011.június 25-e. A képviselő-testület eddig még nem alapított helyi önkormányzati kitüntetéseket, ezért javasolja a „Vörs díszpolgára” cím alapítását, valamint a Vörsért kitüntető díj alapítását. Amennyiben a rendelet megalkotásra kerül, javasolja, hogy mivel ez egy nagyon jeles alkalom a testület gondolkodjon el azon, hogy mely személyt javasolja a díszpolgári címre, és még az ünnepség előtt összehívásra kerül egy újabb rendkívüli ülés, ahol döntést lehet hozni.
Varga Árpád:

A rendelettervezetet átolvasta, javasolja, hogy a testület alkossa meg a rendeletet, és egyetért a polgármesterrel abban a település fennállása 750.évfodulója megünneplésén a díszpolgári cím kerüljön kiosztásra annak a személynek, aki a faluért sokat tett.
A képviselő-testület tagjai az írásos az előterjesztésben foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Vörs Község Önkormányzata Képviselő-testületének

9/2011./VI.16./önkormányzati rendelete

a helyi önkormányzat kitüntetéseiről

Vörs Község Önkormányzatának Képviselő-testülete az Ötv. 1.§.(6) bekezdésében a.) pontjában kapott felhatalmazás alapján a helyi kitüntetések alapításáról és adományozásának rendjéről a következőket rendeli el:

1.§.

(1)A képviselő-testület azon személyek kiemelkedő munkásságának elismerésére, akik valamely jelentős eredményt hozó tevékenységükkel vagy egész életművükkel hozzájárultak a település szellemi, erkölcsi és anyagi értékeinek gyarapításához, hírnevének öregbítéséhez, a község vezetésébe hosszú időn át végzett áldozatkész és eredményes munkát fejtettek ki, a „Vörs díszpolgára” kitüntető címet alapítja.

(2)A díszpolgári címet a képviselő-testület adományozza.

(3)Az elismerés a község díszpolgára címmel rendelkezőnek még egyszer nem adományozható. 

2.§.

(1)A képviselő-testület azon személyek, illetve közösségek elismerésére, akik a település életének fejlesztése terén hosszú időn át kiemelkedő munkát végeztek vagy kimagasló eredményt értek el, a „Vörsért” kitüntető díjat alapítja.

(2)A kitüntető díjat a képviselő-testület adományozza.

(3)Évente egy díj adományozható.

3.§.

(1)A kitüntetésekhez a község címerével ékesített emlékérmet és az adományozás tényét igazoló oklevelet kell átadni.

(2)Az oklevélnek tartalmaznia kell:

- az adományozó megnevezését,

- az adományozott nevét,

- az adományozott állampolgárságát,

- az adományozás indokait,

- az adományozó képviselő-testületi határozat számát, keltét,

- a polgármester és a körjegyző aláírását,

- képviselő-testület község címerrel ellátott pecsétjét.

(3)Az elismerések költségeinek fedezetét az önkormányzat éves költségvetésében biztosítja.

4.§.

A kitüntetéseket ünnepélyes körülmények között – általában a falunap rendezvényei keretében – a polgármester adja át.

5.§.

(1)A kitüntetések adományázására javaslatot tehetnek a képviselő-testület tagjai, bizottsága,  és  - a politikai pártok kivételével – a helyi társadalmi szervezet/etek/ képviselői.

(2)A kitüntetési javaslatról képviselő-testület határozatával dönt, amelyet jegyzőkönyvbe foglal.

(3)A kitüntetettekről az Önkormányzat nyilvántartást vezet, amely tartalmazza a testületi határozat számláját, a kitüntetett nevét, címét, és az oklevél számát.

6.§.

(1)A díszpolgári cím és a Vörslrt emlékérem visszavonható, ha az elismerésben részesített személy arra érdemtelenné válik.

(2)Érdemtelen az elismerésre különösen az,

- akit a bíróság a közügyek gyakorlásától jogerősen eltiltott,

- az elismerés jogtalan, e rendeletben nem szabályozott előny megszerzésére használja fel,

- az elismerés tényével bármely ügyben, körülmények között visszaél.

Ezekben az esetekben az elismerést vissza kell vonni.

(3)A visszavonásról a képviselő-testület minősített többséggel dönt.

7.§.

(1)E rendelet a kihirdetését követő napon, 2011.év június hó 17.napján lép hatályba.

(2)A rendelet kihirdetéséről a körjegyző gondoskodik az SZMSZ-ben meghatározottak szerint.

Egyéb napirend és hozzászólás nem lévén Farkas László polgármester a képviselő-testület ülését berekeszti.

k.m.f.t.

Farkas László









Török Csilla

polgármester









körjegyző

